Bugun, 7 may kuni Toshkentdagi «O‘zbekiston» sport majmuasida boks bo‘yicha bo‘lib o‘tayotgan Osiyo chempionati nihoyasiga yetadi. Musobaqaning so‘nggi kuni bo‘lib o‘tadigan barcha finallarda O‘zbekiston vakillari ishtirok etadi. 6 may kungi final uchrashuvlarida 4ta oltin medal qo‘lga kiritgan mezbonlarda bugun yana 5ta oltinga imkoniyat bor. O‘zbekiston vakillarining bugungi raqiblari va janglarning boshlanish vaqtlari: 49 kg. final  14:30 - Hasanboy Do‘smatov - Gan Erdene Ganxuyang (Mo‘g‘uliston) 52 kg. final  15:15 - Jasurbek Latipov - In Kyu Kim (Janubiy Koreya) 64 kg. final  16:00 - Chinzorig Batarsux (Mo‘g‘uliston) - Iqboljon Xoldorov 69 kg. final  18:30 - Shahram G‘iyosov - Abilayxan Jussupov (Qozog‘iston) +91 kg. final  19:15 - Bahodir Jalolov - Qamishbek Konkabayev (Qozog‘iston).